**Էմիլ Ջամիլ Լահուդ** (հունվարի 12, 1936(1936-01-12), Baabdat, Մաթնի շրջան, Լեռնային Լիբանան, Լիբանան), լիբանանցի պետական և ռազմական գործիչ, Լիբանանի 11-րդ նախագահը (1998-2007)։

Վաղ տարիներ
-----------

Էմիլ Լահուդը ծնվել է 1936 թվականի հունվարի 12-ին Լիբանանի Բաբդաթ քաղաքում, սակայն Լիբանանի Զինված ուժերը որպես նրա ծննդավայր նշում են Բեյրութը։ Նա գեներալ Ջամիլ Լահուդի կրտսեր որդին է։ Մայրը՝ Ադրինե Բաջակյանը, հայկական ծագում ունի, Սիրիայի հայաշատ Քեսաբ քաղաքից է։ Լահուդի ավագ եղբայրը՝ Նասրի Լահուդը, դատավոր էր՝ ռազմական դատախազ։ Պապը՝ Սալիմ Լահուդը, 1955-1957 թվականներին Լիբանանի արտաքին գործերի նախարարն էր։

Էմիլ Լահուդի մորական կողմի մեծ տատն ու պապը Թագուհի Քալեբջյանն ու Մինաս Սագերյանն էին, որոնք Օսմանյան կայսրության Ադապազար քաղաքից էին։ Այն տեղակայված է Սև ծովի ափին՝ Ստամբուլից 80 կմ հեռավորության վրա։ Մինասն ու Թագուհին Հայոց ցեղասպանության զոհ են դարձել Առաջին համաշխարհային պատերազմի ժամանակ։

Կրթություն
----------

Լահուդը տարրական կրթությունն ստացել է Բեյրութի Collège de La Sagesse քոլեջում, միջնակարգ կրթությունը՝ Մաթնի շրջանի Բրամանա ավագ դպրոցում։ 1956 թվականին ընդունվում է ռազմական ակադեմիա և սովորում մեկ տարի։ Այնուհետև սովորում է Միացյալ Թագավորության Դարթմութի ռազմածովային քոլեջում։ Վերադառնում է Լիբանանի ռազմական ակադեմիա և ավարտում որպես կրտսեր լեյտենանտ։ 1986 թվականին սովորում է Միացյալ Թագավորության Ռազմածովային ակադեմիայում։ Կապիտանի աստիճանով սովորում է Ռոդ Այլենդի Naval War College քոլեջում, որն ավարտում է 1973 թվականին։

Զինվորական կյանք
----------------

1962 թվականի սեպտեմբերի 18-ին Լահուդը ստանում է կրտսեր լեյտենանտի կոչում, իսկ 1969 թվականի ապրիլի 1-ին՝ լեյտենանտի։ 1974 թվականի հունվարի 1-ին նրան տրվում է լեյտենանտ-երկրորդ կարգի կապիտանի կոչում, իսկ 1976 թվականի հունվարի 1-ին՝ երկրորդ կարգի կապիտանի։ Այնուհետև 1980 թվականի հունվարի 1-ից ծառայում է որպես Ռազմածովային նավատորմի կապիտան, իսկ 1985 թվականի հունվարի 1-ից՝ Ռազմածովային նավատորմի ադմիրալ։ 1989 թվականի նոյեմբերի 28-ին ստանում է գեներալի կոչում։

Երբ Մահուդի մորական կողմից զարմիկ գեներալ Ժան Նժեիմին նշանակեցին բանակի հրամանատար, Լահուդն օգտվեց այս նշանակումից և վերջինիս 1970 թվականին նշանակեցին բանակի 4-րդ դիվիզիայի տրանսպորտի ստորաբաժանման ղեկավար, թեև Լահուդը ծովային սպա էր։ Չնայած 1971 թվականին Նժեիմը զոհվեց ուղղաթիռի վթարից՝ Լահուդն աստիճանաբար աճ գրանցեց իր կարիերայում։ 1980 թվականին նշանակվեց բանակի աշխատակազմի ղեկավար։ 1983 թվականին Պաշտպանության բանակում զբաղեցրեց վարչական պաշտոն, որտեղ նրան էր վստահվել նախարարության պաշտոնյաների և Լիբանանի բանակի հրամանատարության միջև համակարգումը․ այս պաշտոնը 1984 թվականին զբաղեցրել էր գեներալ Միշել Աունը։ Լահուդը թույլ տվեց, որ Սիրիան վերահսկի Լիբանանի զինվորական ապարատը։

Անձնական կյանք
--------------

Ամուսնացած է հայուհի Անդրեա Ամատունու հետ, ունի երեք զավակ։ Որդիներից Էմիլ Լահուդ-կրտսերը եղել է Լիբանանի լողի չեմպիոն։

Ծանոթագրություններ
------------------

1. 1 2  Munzinger Personen (գերմ.)
2. 1 2  "Poochigian Family History and Genealogy". Poochigian Archives. Retrieved 2012 թ․ հունիսի 14.
3. 1 2  "Émile Lahoud". *NNDB*. Retrieved 2012 թ․ հունիսի 13.
4. 1 2  "Armed Forces Commanders - Emile Lahoud". Lebanese Armed Forces. Արխիվացված է the original 2007 թ․ հուլիսի 12-ին. Retrieved 2012 թ․ հունիսի 13.
5. 1 2 3 4 5  "Man of the Hour: General Emile Lahoud". CGGL. 1998 թ․ հոկտեմբերի 7. Արխիվացված է the original 2014 թ․ հունվարի 3-ին. Retrieved 2012 թ․ հունիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Lebanon". *Rulers*. Retrieved 2012 թ․ հուլիսի 23.
7. ↑  "Émile Lahoud". Encyclopædia Britannica. Retrieved 2012 թ․ հունիսի 13.
8. ↑  "Graduation exercises" (PDF). US Naval War College. Արխիվացված է the original (PDF) 2013 թ․ մարտի 29-ին. Retrieved 2013 թ․ մարտի 16. `{{cite web}}`: Unknown parameter `|dead-url=` ignored (`|url-status=` suggested) (help)
9. 1 2 3  Gambill,, Gary C.; Ziad K. Abdelnour; Bassam Endrawos (November 2011). "Emile Lahoud President of Lebanon". *Middle East Intelligence Bulletin*. **3** (11).`{{cite journal}}`: CS1 սպաս․ հավելյալ կետադրություն (link)
10. ↑  Salloukh, Bassel (Fall 2005). "Syria and Lebanon: A Brotherhood Transformed". *MER236*. **35**. Retrieved 2013 թ․ մարտի 17.
11. ↑  Արծվի Բախչինյան, Հայազգի գործիչներ, Ե. 2012։

Արտաքին հղումներ
----------------

* Էմիլ Լահուդի մասին Լենտապեդիայում (ռուս.)
* Էմիլ Լահուդի կենսագրությունը Լիբանանի նախագահի կայքում (ֆր.)
* LE GENERAL-PRESIDENT EMILE LAHOUD: L’HOMME, LE MILITAIRE ET LE CHEF CHARISMATIQUE Archived 2013-06-13 at the Wayback Machine. (ֆր.)
* Les commandants en chef de l’Armée — Emile Lahoud Archived 2010-09-19 at the Wayback Machine. (ֆր.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա · Բրիտանիկա · Լենտապեդիա · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| GND: 142863556 · GTAA: 123516 · ISNI: 0000000053150089 · LCCN: nr2001023345 · SUDOC: 167257048 · VIAF: 41768944 · WorldCat VIAF: 41768944 |

 |

 |